हमवतन खिलाड़ी दुसान लाजोविक ने 6-4, 7-6 से हराया
ATP Banja Luka Quarterfinal; Novak Djokovic Loses to Serbian Player  in Quarterfinals दुनिया के नंबर वन टेनिस खिलाड़ी नोवाक जोकोविच को 11 साल में पहली बार सर्बियाई खिलाड़ी से हार का सामना करना पड़ा है। सर्पस्का ओपन के क्वार्टर फाइनल में हमवतन खिलाड़ी दुसान लाजोविक ने 6-4, 7-6 (6) से हराया।
दुनिया के नंबर वन टेनिस खिलाड़ी नोवाक जोकोविच को 11 साल में पहली बार सर्बियाई खिलाड़ी से हार का सामना करना पड़ा है। सर्पस्का ओपन के क्वार्टर फाइनल में हमवतन खिलाड़ी दुसान लाजोविक ने 6-4, 7-6 (6) से हराया।
2012 में जांको टिप्सारेविच से हारे थे जोकोविच
इससे पहले जोकोविच को साल 2012 में मैड्रिड में जांको टिप्सारेविच ने हराया था। दुसान लाजोविक पहली बार अपने टेनिस करियर में जोकोविच को हराने में सफल हुए हैं।
जोकोविच ने 16 में से एक केवल एक ब्रेक को चांस में बदलने में सफल हुए हैं। वहीं उन्होंने टाईब्रेकर में तीन सेट पॉइंट गंवाए।
लाजोविक ने कहा- करियर की सबसे बड़ी जीत
लाजोविक ने जीत के बाद कहा कि यह मेरे करियर की सबसे बड़ी जीत है। जोकोविच मेरे दोस्त हैं। वह सर्बियाई युवाओं के लिए टेनिस स्टार हैं। उनको हराने के बारे में मैं सोच भी नहीं सकता था।
जोकोविच बोले- दुसान जीत के हकदार थे
वहीं हार के बाद जोकोविच ने कहा दुसान शानदार इंसान हैं। मैं इन्हें लंबे समय से जानता हूं। डेविस कप में एक साथ खेले हैं। एक साथ हमने ट्रेनिंग भी की है। वह आज जीत के हकदार थे। मैं उनकी जीत से खुश हूं।